Imtella' Awwissu 18, 2020 - Aġġornata 19 Ta' Awwissu, 2020 12:55am Għall-ħabta tal-22:30 seħħ omiċidju doppju f'Locker Street f'Tas-Sliema, fiż-żona magħrufa aħjar bħala Qui Si Sana. Il-vittmi huma 2 irġiel fejn wieħed minnhom instab bla ħajja fis-sular t'isfel u l-ieħor fis-sular ta' fuq f'dar antika fl-imsemmija triq. Fuq il-post hemm diversi uffiċjali tal-Pulizija, membri tal-RIU u tad-distrett li qed jinvestigaw il-każ, kif ukoll tim mediku. Il-pulizija mistennija jagħtu konferenza tal-aħbarijiet għada b'aktar dettalji fejn mhuma jeskludu xejn. Dwar il-każ infetħet inkjesta maġisterjali mill-Maġistrat Ian Farrugia u fuq il-post issejjaħħ ukoll espert forensiku biex jassistu fl-inkjesta. Il-Pulizija għaddejja bi tfittxija għall-persuna/i li kienu involuti fil-każ. Il-pubbliku qed jiġi mħeġġeġ, anke b'mod anonimu, ikellem lill-pulizija jekk għandu xi tagħrif dwar dan il-każ. Segwi x-xena li kien hemm f'Tas-Sliema: Dirett minn Triq Locker, tas-Sliema